Guruh dinamikasi
Guruh dinamikasi — kichik guruh aʼzolari oʻrtasidagi oʻzaro taʼsir jarayonlari, shuningdek, ushbu jarayonlarni oʻrganadigan ilmiy yoʻnalish; uning asoschisi Kurt Lyuin boʻlib, u ijtimoiy guruhda sodir boʻlayotgan ijobiy va salbiy jarayonlarni tavsiflovchi guruh dinamikasi atamasini kiritdi. Guruh dinamikasi, Lyuinning fikricha, guruhlarning tabiati, ularning rivojlanish va takomillashtirish qonuniyatlari, guruhlarning shaxslar, boshqa guruhlar va institutsional tuzilmalar bilan oʻzaro munosabati bilan bogʻliq masalalarni koʻrib chiqishi kerak. 1945-yilda Lyuin Massachusets texnologiya institutida „Guruhlar dinamikasi tadqiqot markazi“ ni tashkil etdi. Bu ilmiy yoʻnalish psixologiya, sotsiologiya, aloqa nazariyasi bilan bogʻliq; birinchi navbatda kichik guruhlarning xatti-harakatlarini oʻrganadi.